(Efter hälsning:) Don witlich jwen gnaden vnnd herlicheiden, dat wy hebben vorstan van eynem vnszem leuen medebroder vth Finlandh, dat he hadde vorstan van eynem in jwem landhe to weszende, gantz nuttich vmme der vnmilden Russzer willen, de szick starken tiegen dit rike vnde jwe myt jw gestichte vnnd landh, dat wy mochten weszen vnnd gy myt vns in eyner vorhaldinge vmme aff to werende dat grote vorderff, dat de Russzen hebben achtet vpp iw vnnd vns, szo ock vaken in vortiden jwe vnnd vnsze szendeboden hebben vorhandelt. Wes jw beduchte hir ane, effte gy jwe vulmechtige szendeboth willen szenden hir to Stockholm vmme Christi hemmeluart nu kamende edder in den vnszen scheren to Elsnabb, szo willen wy ene gerne lefflichen entfangen vnnd myt en enswerden, wo wij dat willen holden myt den vnmilden Russzen. Härefter omnämnes ett möte, som skulle hållas med konung Hans midsommartid i Kalmar; hade adressaterna något att anföra mot undersåtar tillhörande något af de tre rikena, kunde fullmäktige medfölja till mötet, hvarvid de kunde påräkna allt tillmötesgående. Were ock woll nuttich jwen vulmechtigen mede to donde in bouell eyn middel dar inne bedenckende, wo men mochte beschermen vnnd reyne holden de szee, szo dat de varende kopman mochte fry sunder boschedinge varen twischen den steden vnnde anders wor in allen stromen. – – – – – – – – – – – – – – – – – – – – – Ghescreuen to Lincopingen vnder vnszer aller ingheszegele, de wy witliche hebben heten hangen neden an dusszen bref des (!) in vigilia Marie annunicationis im jar etc. xcv°.